
Comisia pentru buget, finanţe şi bănci

Bucureşti 02.10.2002        

Nr. 22/418

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.62/2002 pentru modificarea Ordonanţei Guvernului nr.70/1997 privind controlul fiscal, cu care comisia noastră a fost sesizată în fond cu adresa Biroului Permanent nr.405 din 3 septembrie 2002.

PREŞEDINTE,

Prof. dr. Florin Georgescu



Parlamentul  României

[image: image2.png]FOMANIA




Comisia pentru buget, finanţe şi bănci

Bucureşti 02.10.2002 

Nr.22/418

RAPORT

asupra proiectului de Lege privind aprobarea Ordonanţei Guvernului nr.62/2002 pentru modificarea Ordonanţei Guvernului nr.70/1997 privind controlul fiscal

Cu adresa nr.405 din 3 septembrie 2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.62/2002 pentru modificarea Ordonanţei Guvernului nr.70/1997 privind controlul fiscal.

La întocmirea raportului s-a avut în vedere avizul primit de la Comisia juridică, de disciplină şi imunităţi, precum şi avizul Consiliului Legislativ.


La lucrările comisiei au participat 24 deputaţi, din totalul de 25 membri ai comisiei.

In urma examinării proiectului de Lege privind aprobarea Ordonanţei Guvernului nr.62/2002 pentru modificarea Ordonanţei Guvernului nr.70/1997 privind controlul fiscal, în şedinţa din 2 octombrie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu amendamentele prezentate în anexă.

La lucrările comisiei a participat ca invitat, în conformitate cu prevederile art.51 şi 52 din Regulamentul Camerei Deputaţilor, reprezentantul Ministerului Finanţelor Publice, domnul Vorniceanu Marius, care a susţinut forma rezultată din prezentul raport.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Consilieri parlamentari:

Onete Alexandru

Bărdiţă Mariana

ANEXĂ

AMENDAMENTE ADMISE

asupra proiectului de Lege privind aprobarea Ordonanţei Guvernului nr.62/2002 pentru 

modificarea Ordonanţei Guvernului nr.70/1997 privind controlul fiscal

Nr.

crt.
Text iniţial
Text propus de comisie

(autorul amendamentului)
Motivare

1. 
Art.5. 

“Controlul fiscal se exercită de organele de control fiscal din cadrul Ministerului Finanţelor Publice şi al unităţilor sale teritoriale, denumite în continuare organe de control fiscal, precum şi de către serviciile de specialitate ale autorităţilor administraţiei publice locale.

Organele de control fiscal îndeplinesc o funcţie ce implică exerciţiul autorităţii de stat.

Structura organizatorică, numărul de personal pentru activitatea de control fiscal, competenţa teritorială şi atribuţiile aparatului de control fiscal din cadrul Ministerului Finanţelor Publice şi al unităţilor sale teritoriale se aprobă de ministrul finanţelor publice.

În exercitarea atribuţiilor sale de serviciu organele de control fiscal colaborează cu autorităţile publice centrale şi locale, cu direcţiile de specialitate din cadrul Ministerului Finanţelor Publice, precum şi cu instituţiile fiscale similare din alte state, în condiţiile legii, pentru realizarea obiectivelor sale.”
Se completează textul articolului 5, astfel:

“Controlul fiscal se exercită de organele de control fiscal din cadrul Ministerului Finanţelor Publice şi unităţile sale teritoriale, precum şi de către serviciile de specialitate ale autorităţilor administraţiei publice locale, denumite în continuare, organe de control fiscal.

Organele de control fiscal îndeplinesc o funcţie ce implică exerciţiul autorităţii de stat.

Structura organizatorică, numărul de personal pentru activitatea de control fiscal, competenţa teritorială şi atribuţiile aparatului de control fiscal din Ministerul Finanţelor Publice şi al unităţilor sale teritoriale se aprobă, de ministrul finanţelor publice, iar pentru serviciile de specialitate ale autorităţilor administraţiei publice locale de ministrul administraţiei publice.

În exercitarea atribuţiilor sale de serviciu organele de control fiscal colaborează cu autorităţile publice centrale şi locale, cu direcţiile de specialitate din Ministerul Finanţelor Publice, respectiv Ministerul Administraţiei Publice, precum şi cu instituţiile fiscale similare din alte state, în condiţiile legii, pentru realizarea obiectivelor sale.”
Se crează instrumentele necesare în vederea administrării impozitelor şi taxelor locale care aparţin administraţiei publice locale

2.
Art.6. lit.d)

“d) să solicite prezenţa contribuabililor sau a reprezentanţilor legali ai acestora la sediul organului de control fiscal. Solicitarea se face în scris şi cuprinde, în mod obligatoriu, data, ora şi locul întâlnirii, precum şi scopul acesteia. Solicitarea se comunică contribuabilului cu cel puţin 5 zile înaintea datei fixate pentru întâlnire; “


Se completează textul literei d) a articolului 6, astfel:

“d) să solicite prezenţa contribuabililor sau a reprezentanţilor legali ai acestora la sediul organului de control fiscal. Solicitarea se face în scris şi cuprinde, în mod obligatoriu, data, ora şi locul întâlnirii, precum şi scopul acesteia. Solicitarea se comunică contribuabilului cu cel puţin 5 zile lucrătoare înaintea datei fixate pentru întâlnire;”
În vederea respectării normelor de tehnică legislativă.

3.
Art.6. lit.g)

“g) să stabilească obligaţiile fiscale prin asimilare sau estimare, în situaţia în care în evidenţa contabilă nu există documente justificative sau contribuabilul refuză prezentarea acestora, demonstrate pe bază de înscrisuri, cu excepţia cazurilor de forţă majoră, în condiţiile legii. Metodele şi procedurile de stabilire a obligaţiilor prin asimilare sau estimare vor fi aprobate prin ordin al ministrului finanţelor publice. Sarcina de a dovedi că metoda indirectă utilizată pentru stabilirea obligaţiilor fiscale este incorectă revine contribuabilului;”
Se completează textul literei d) a articolului 6, astfel:

“g) să stabilească obligaţiile fiscale prin asimilare sau estimare, în situaţia în care în evidenţa contabilă nu există documente justificative sau contribuabilul refuza prezentarea acestora, conform metodologiei aprobate, prin ordin, de ministrul finanţelor publice, respectiv de ministrul administraţiei publice. Sarcina de a dovedi că metoda indirectă utilizată pentru stabilirea obligaţiilor fiscale este incorectă revine contribuabilului;”


Corelare cu amendamentul adus la art.5 din prezentul raport.

4.
Art.6. lit.i)

“i) să răspundă pentru rezultatele controlului, în limita documentelor supuse controlului şi constatărilor efectuate şi consemnate în actul de control;”
Se elimină.
Întrucât textul se referă la obligaţiile organelor de control fiscal şi nu la drepturi, acesta a fost reformulat şi transferat, corespunzător, la art.10.

5.
Art.8.

“În scopul determinării modului de respectare a obligaţiilor fiscale ce revin contribuabililor şi al stabilirii exacte a impozitelor datorate, organele de control fiscal sau, după caz, conducerile serviciilor de specialitate ale autorităţilor administraţiei publice locale sunt în drept să solicite informaţii de la: 

a)….c)”
Se elimină sintagma “sau, după caz, conducerile serviciilor de specialitate ale autorităţilor administraţiei publice locale”, textul articolului 8 devenind:

“În scopul determinării modului de respectare a obligaţiilor fiscale ce revin contribuabililor şi al stabilirii exacte a impozitelor datorate, organele de control fiscal sunt în drept să solicite informaţii de la: 

a)….c)”
Pentru corelare cu textul articolului 5 aşa cum a fost modificat.

6.
Art.9.

“În cazuri temeinic justificate organele de control fiscal sau, după caz, serviciile de specialitate ale autorităţilor administraţiei publice locale pot solicita şi altor persoane fizice decât cele angajate la contribuabili, potrivit competenţelor teritoriale, note explicative sau declaraţii, considerate necesare pentru a stabili dacă persoana în cauză are sau nu are calitatea de contribuabil ori în legătură cu obiectivele controlului fiscal.”
Se elimină.
Textul este inclus în conţinutul literei a) al art.8.

7.
Art.10 

“Organele de control fiscal au următoarele obligaţii:

a)….j)

k) nou
Se completează conţinutul articolului 10 cu o nouă literă k), cu următorul conţinut:

“k) să răspundă pentru constatările rezultate din control, raportat la tematica stabilită pentru verificare şi în concordanţă cu documentele supuse controlului.”
Autori: - dl. deputat Florin Georgescu – Grup Parlamentar PSD;

              - dl. deputat Constantin Selagea – Grup Parlamentar PSD.
Corelare cu amendamentul adus la art.6 lit.i).

8.
Art.111.

“Avizul de verificare se transmite contribuabilului cu cel puţin 5 zile înainte de data începerii efective a acţiunii de control fiscal. Pentru motive întemeiate contribuabilii pot solicita modificarea datei de începere a controlului fiscal cu maximum 15 zile lucrătoare, solicitare care se comunică în scris conducerii organului de control fiscal la 5 zile de la primirea avizului de verificare. O nouă solicitare de amânare a controlului fiscal respectiv nu se admite. 


Se completează textul alineatului 2 al articolului 111, astfel:

“Avizul de verificare se transmite contribuabilului cu cel puţin 5 zile lucrătoare înainte de data începerii efective a acţiunii de control fiscal. Pentru motive întemeiate contribuabilii pot solicita modificarea datei de începere a controlului fiscal cu maximum 15 zile lucrătoare, solicitare care se comunică în scris, conducerii organului de control fiscal, în termen de 5 zile lucrătoare de la primirea avizului de verificare. O nouă solicitare de amânare a controlului fiscal respectiv nu se admite.”
În vederea respectării normelor de tehnică legislativă.

9.
Art.111 alin.(4) nou


Se completează articolul 111 cu un nou alineat, cu următorul conţinut:

“(4) Organele de control fiscal sunt obligate să dea curs imediat, sau în cel mult 24 de ore, tuturor sesizărilor şi reclamaţiilor privind cazurile de evaziune fiscală.”

Autor: dl. deputat Florin Georgescu – Grup Parlamentar PSD.
Pentru evitarea aplicării în mod abuziv sau preferenţial a prezentei legi.

10.
Art.12. lit.e)

“e) să solicite din proprie iniţiativă să fie controlaţi;”
Se elimină.
S-a considerat necesar ca textul să facă obiectul unui articol distinct (a se vedea amendamentul de mai jos).

11.
Art.121
“Se abrogă”.
Se menţine textul iniţial:

“Art.121 - Contribuabilii au dreptul să solicite, din proprie iniţiativă, să fie controlaţi.”
Acest text a fost introdus în conţinutul Legii nr.64/1999 pentru aprobarea Ordonanţa Guvernului nr.70/1999 privind controlul fiscal şi s-a abrogat prin Ordonanţa Guvernului nr.62/2002.

12.
Art.13. lit.a)

“a) să se prezinte, la solicitarea organului de control, la data şi locul stabilite pentru efectuarea controlului;”
Se completează litera a) a articolului 13 cu următorul conţinut:

“a) să se prezinte, la solicitarea organului de control, la data şi locul stabilite pentru efectuarea controlului, la sediul central şi/sau subunităţilor agentului economic;”

Autori: - dl. deputat Florin Georgescu – Grup Parlamentar PSD;

              - dl. deputat Constantin Selagea – Grup Parlamentar PSD.
Pentru precizarea clară a locului de efectuare a controlului precum şi pentru a se evita abuzurile în aplicare.

13.
Art.17.

“Controlul fiscal se desfăşoară, în baza deciziei conducătorului organului de control fiscal, la sediul, domiciliul ori reşedinţa contribuabilului sau la sediul organului de control fiscal. Controlul fiscal se poate desfăşura şi în orice alt loc stabilit de comun acord cu contribuabilul, acesta din urmă având în acest caz obligaţia de a asigura condiţiile necesare pentru derularea normală a acţiunii de control.”


Se reformulează şi se completează textul articolului 17, astfel:

“Controlul fiscal se desfăşoară, în baza deciziei conducătorului organului de control fiscal, la sediul social înregistrat la organele competente şi/sau la subunităţile agentului economic respectiv.

 În cazul în care documentele au fost ridicate de organele abilitate de lege, controlul se poate efectua, dacă agentul economic nu dispune de sediul corespunzător şi la sediul organului de control.”

Autor: dl. deputat Florin Georgescu – Grup Parlamentar PSD.


În vederea stabilirii unor dispoziţii clare şi cuprinzătoare a prezentei legi.

14.
Art.26 alin.(2)

“Constatarea contravenţiilor şi aplicarea sancţiunilor se fac de către organele de control fiscal şi de alte persoane împuternicite de Ministerul Finanţelor Publice.”
Se completează alineatul (2) al articolului 26 cu următorul text:

“Constatarea contravenţiilor şi aplicarea sancţiunilor se fac de către organele de control fiscal şi de alte persoane împuternicite din cadrul Ministerul Finanţelor Publice, respectiv al Ministerului Administraţiei Publice, după caz.”
Corelare cu amendamentele aduse în ceea ce priveşte forma actuală de administrare a impozitelor şi taxelor.

15.
Art.29
“În aplicarea prezentei ordonanţe Ministerul Finanţelor va emite instrucţiuni de aplicare, aprobate prin hotărâre a Guvernului, la 60 de zile de la data publicării în Monitorul Oficial al României, Partea I, a legii de aprobare a prezentei ordonanţe

(Legea nr.64/1999 pentru aprobarea Ordonanţei Guvernului nr.70/1997 privind controlul fiscal)
Se reformulează textul articolului 29, astfel:

“În termen de 60 de zile de la data publicării prezentei legi în Monitorul Oficial al României, Partea I, Ministerul Finanţelor Publice şi Ministerul Administraţiei Publice vor elabora normele metodologice de aplicare a acesteia, prin hotărâre de Guvern.”
Idem.

16.
Art.III. nou
Se introduce un nou articol III cu următorul conţinut:

“Art.III. Ordonanţa Guvernului nr.70/1997 privind controlul fiscal, aprobată prin Legea nr.64/1999 cu modificările şi completările ulterioare se va republica în Monitorul Oficial al României, Partea I, dându-se textelor o nouă numerotare.”

